hy en en en hy hy hy hy hy hy hy en en hy en hy hy hy hy hy hy hy hy hy en es id hy hy hy nl hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy en hy hy hy en hy en hy hy hy en hy en hy hy hy en hy tr hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en hy hy hy hy
Ով էր Սիլվա Համբարձումյանը մինչև թավշյա հեղափոխությունը, ինչ առնչություն ունի հեղափոխության հետ և ինչ դեր է ստանձնել հեղափոխությունից հետո - BlogNews.am
event_note13:00 , 3 նոյեմբեր 2018 visibility 3088 commentմեկնաբանել
Արդեն մի քանի ամիս է ինչ ԶԼՄ-ներով, գրեթե ամենօրյա ռեժիմով՝ գովազդային հոլովակի նման, տարածվում է Սիլվա Համբարձումյանի միևնույն բովանդակության, վաղուց արդեն ձանձրալի դարձած հայտարարությունը:
Ինքներդ պարզեք, թե որտեղ է սուտը և որտեղ է ճշմարտությունը:
Որպես տիկին Դիլանյանի ներկայացուցիչ, նրա խնդրանքով կներկայացնեմ փաստեր, որոնք լույս կսփռեն Ս.Համբարձումյանի հայտարարության և նրա գործունեության վրա:
Անկեղծ ասած, ինձ համար էլ, որպես թավշյա հեղափոխության մասնակցի, հասկանալի, սակայն անընդունելի է Սիլվա Համբարձումյանի այդ ակտիվությունը: Հասկանալի է այնքանով, որ նա ամռանը հայտարարեց, որ ցանկանում է ՔՊ-ին անդամակցել, քաղաքականության մեջ մտնել, սակայն ինքն էլ գիտի, որ դա անհեթեթություն է: Իսկ անընդունելի է այնքանով, որ Ս. Համբարձումյանի հետ բացառապես սկանդալին դեպքեր են կապված և, իմ ունեցած տեղեկություններով, նա ոչ՝ հեղափոխության, ոչ՝ Հայաստանի տնտեսության զարգացման հետ որևէ առնչություն չուն, մասնավորապես դրական դերակատարում չունի:
Այնքան կարևոր չէ, թե ինչ է ասվում, որքան` թե ով է ասում
Սակայն ինքերդ կհամոզվեք, որ Ս. Համբարձումյանի բոլոր գործողությունները նախօրոք մանրամասն ծրագրավորված են և համաձայնեցված են՝ սցենարը հաստատված է, դա կոռումպացված համակարգում կանոն է յուրայինների համար: Ս. Համբարձումյանը հենց երեկ էլ իր ասուլիսում հայտարարել է, որ 1990-ական թվականներից այդ համակարգում իրեն լավ է զգացել:
Մեկ տարի քննություն է իրականացվում և հանկարծ Ս. Համբարձումյանը «հիշում» է, որ այդ հարցով ևս 1մլրդ ՀՀ դրամ կաշառք է տվել:
Վերջին ժամանակների ժանրերից քաջատեղյակ ենք, որ «հիշելու»-ն ինչ-որ ցնցող դեպք պետք է նախորդած լիներ, ասենք՝ «ԱԱԾ-ն շնորհքով ներխուժի», բայց այդ ժամանակ ԱԱԾ-ն այլ գործառույթներով էր զբաղված: Տվյալ դեպքում՝ 40 մլն  ԱՄՆ դոլարի խարդախության փաստով ՄԱԷ-ում (Էմիրաթներում) քրեական գործի հարուցումն է առիթ հանդիսացել, որ Ս. Համբարձումյանը «հիշի» և դիմի ՀՀ իրավապահներին, նրանք էլ քրեական գործ հարուցեն, որպեսզի նախ ցույց տան, որ Ս. Համբարձումյանը կարծես այդ գործով տուժող է, բացի այդ՝ Ս. Համբարձումյանի հետ միասին փորձեն «հիշելով» ծախսերի հաշվարկները նկարեն, որ Ս. Համբարձումյանը ՄԱԷ-ի իրավապահների մոտ չշփոթվի, բայց 40 մլն ԱՄՆ դոլարի չափով կաշառքի մասին արձանգրելը չափից ավելի անհավանական կլիներ, քանի որ այլ հանգամանքներ կան: Այդ իսկ պատճառով գործը սկսվեց 8 մլն ԱՄՆ դոլարից:
Այդ քրեական գործը կարճվեց 06.02.2017թ.-ին, սակայն Ս. Համբարձումյանի 40 մլն ԱՄՆ դոլարի հաշվարկը կասեցված մնաց և միայն վերջերս, Մարտի 1-ի գործով, կարծես վերջնահաշվարկ իրականացվեց: Մասնավորապես, եթե շրջանառվող լուրերը, այդ թվում՝ Ս. Համբարձումյանի հայտարարությունները, հավաստի են, ապա՝ մոտ մեկ ամիս առաջ, մեկ այլ քրեական գործով (Մարտի 1-ի գործով) տված ցուցմունքով, կարծես, Ս. Համբարձումյանը 40 մլն  ԱՄՆ դոլարի հաշվարկը ավարտին հասցվեց, ամբողջական տեղեկատվությունը ներկայացվեց ՀՔԾ-ին և մեր հանրությանը: Այսինքն գալիս ենք մինչհեղափոխական ժամանակների անբեկանելի այն ճշմարտությանը, որ՝ «թղթերով ամեն ինչ ճիշտ է», այն է՝ Ս.Համբարձումյանի ցուցմունքներով, 40 մլն ԱՄՆ դոլարի հարցը Հայաստանում փակված է, բայց ՄԱԷ-ում հարուցված 40 մլն ԱՄՆ դոլարի գործը փակված չէ, քանի որ այնտեղ խաղի ավելի պարզ կանոններ են գործում՝ պետք է վերադարձվեն այդ գումարները և վերջ:
Իսկ ինչ 40 մլն ԱՄՆ դոլարի մասին է խոսքը, դա ինչ կապ ունի Ս. Համբարձումյանի հայտարարությունների, «կաշառքի գործի»  հետ, արդյոք իրականում դա «կաշառքի գործ» է, թե՝ «կաշառքի գործ»-ի շղարշով քողարկված «խարդախության գործ»:
Այս պատմություն մութ կողմը հենց այդ 40 մլն ԱՄՆ դոլարի գործարքն է և դրանից ձերբազատվելու համար պետք է ապացուցվի, որ Ս. Համբարձումյանն ի սկզբանե այդ գումարները հափշտակելու նպատակ չի ունեցել, այդ գումարները կաշառք է տվել և/կամ պարտքով է տվել ու չեն վերադարձրել և այլն, մի խոսքով այնպես է ստացվել, որ Ս. Համբարձումյանը բարի, գործարար  նպատակներ է ունեցել, բայց ստացվել է այնպես, ինչպես որ ստացվել է, մի խոսքով՝ հետ վերադարձնելու գումար չկա:
40 մլն ԱՄՆ դոլարն (մոտ 146.480.000 ՄԱԷ դիրխամ) այն գումարն է, որի դիմաց ոմն շեյխի կամ նրան պատկանող «ՌԱԿ ՄԻՆԵՐԱԼԶ ԸՆԴ ՄԵԹԱԼԶ» ընկերությանը 2008թ.-ին Ս. Համբարձումյանն օտարել է «Թի ԷՍ ԷՍ ՍԻ ԱՐՄԵՆԻԱ» ընկերության բաժնեմասերը, իսկ ընկերության ակտիվները, այն է՝ բաժնեմասերի արժեքը, ըստ «կաշառքի գործ»-ով նյութերի կազմել է ընդամենը մի քանի տասնյակ միլիոն ՀՀ դրամ, ասենք, կլորացված՝ 100.000.000 ՀՀ դրամ:
Այդ 100.000.000 ՀՀ դրամը, ոչ թե՝ հանքերի շահագործման թույլտվության վճարն է, այլ՝ ՀՀ բնապահպանության նախարարության կողմից տրված հանքերևակման (ուսումնասիրության) թույլտվության համար վճարված գումարների, դրանց ձեռք բերման հետ կապված բոլոր ծախսերի հանրագումարն է:
Ս. Համբարձումյանը պնդում է, որ հենց այդ թույլտվության համար ավելի քան 17 մլն ԱՄՆ դոլար կաշառք է տվել ՀՀ բնապահպանության նախարարին, ինչն, իրոք, անտրամաբանական է, քանի որ՝ ուսումնասիրության թույլտվությունը ընկերության համար ընդամենը նորանոր ծախսեր կատարելու մի անկանխատեսելի գործընթացի սկիզբն է: Մասնավորապես, ուսումնասիրություններն իրականացնելու կապակցությամբ ընկերությունը պետք է վարձակալության իրավունքով տիրապետի մոտ 13500 հա տարածք, որի դիմաց տարեկան մոտ 50.000.000 դրամ վարձավճար պետք է վճարի: Այնուհետև, պետք է խոշոր գումարներ ծախսվի պաշարներ հայտնաբերելու և հաստատելու ուղղությամբ, եթե՝ առկա լինեն: Այդ ամենից հետո միայն ընկերությունը պետք է մասնակցի հանքերի շահագործման թույլտվության մրցույթին՝ ՀՀ էներգետիկայի և բնական պաշարների նախարարությունում և եթե հաղթի, ապա՝ կստանա  հանքերի շահագործման թույլտվություն:
Հարց է ծագում, եթե հանքերևակման համար ավելի քան 17 մլն ԱՄՆ դոլար կաշառք է տվել, իսկ հանքերի շահագործման թույլտվության համար որքան կաշառք պետք է տար, չէ որ իրական նպատակը՝ հանքի շահագործումն է, ոչ թե՝ իր միջոցների հաշվին ուսումնասիրություն իրականացնելը, որի արդյունքում կարող էր պարզվել, որևէ պաշար կամ բավարար պաշարներ չկան և ծախսված գումար կհամարվեին, որպես վնաս:
Այսինքն՝ ուսումնասիրության թույլտվության համար ավելի քան 17 մլն ԱՄՆ դոլար կաշառք պահանջելու և/կամ տալու հարցում բացակայում է տրամաբանությունը:
Այսինքն՝ Ս. Համբարձումյանը 40 մլն ԱՄն դոլար ստացել է հանքերի շահագործման դիմաց, սակայն գործարքով տրամադրել ընդամենը՝ հանքերևակման (ուսումնասիրության) թույլտվությունը և բարի մաղթանքներ, տարիներ շարունակ գնորդներին խոստումներ է հրամցրել և ի վերջո մի օր այդ փուչիկը պայթել է: Սա գործարարի վարքագիծ չէ:
Վերը ներկայացված պայմաններում էլ տեղի է ունեցել առեղծվածային գործարքը՝ 100.000.000 դրամ պայմանական արժեքով բաժնեմասերն Ս. Համբարձումյանն օտարել է 146.480.000 դիրխամին համարժեք 40 մլն ԱՄն դոլարով: Եթե դրամն ու դիրխամը համարժեք դրամական միավորներ լինեին կամ Ս.Համբարձումյանն իր ծախսերը սխալմամբ դրամի փոխարեն դիրխամով ներկայացրած լիներ գնորդին, ապա ինչ-որ տեղ տրամաբանություն կլիներ, որ ինքնարժեքից 50% ավել արժեքով գործարք է տեղի ունեցել:
Վստահ եմ, որ հարցը շփոթության և/կամ հաշվարկների մեջ չէ, իսկ այդ գործարքի առեղծվածի պատասխանը պետք է տա Ս. Համբարձումյանը, ով լռում է այդ գործարքի մասին:
Ի դեպ ավելի քան 17 մլն ԱՄՆ դոլար «կաշառքի գործ»-ի շրջանակներում, ձեռքի հետ, Ս.Համբարձումյանը ցուցմունք է տվել նաև այն մասին, որ այդ գործի հետ առնչվող Ս. Ավագյանը, իբր, ամսական 5%-ով 50.000 $ է իրեն տվել, չմոռանալով նշել, որ տոկոսն ու գումարը վերադարձրել է, սակայն այդպիսով կասկածի տակ է դրել իր մուլտիմիլիոնատեր լինելու և մեծահարուստներով շրջապատված լինելու հանգամանքը, ինչպես նաև՝ միլիոնավոր դոլարներ ունենալու և կաշառք տալու հանգամանքը:
Ս. Համբարձումյանը հայտարարությունն այն մասին, որ՝
ինքը, որպես կաշառքի գումար 8 մլն ԱՄՆ դոլար է փոխանցել տիկին Դիլանյանի հաշվեհամարին, այդ փոխանցման փաստաթղթի լուսապատճենն է իր մոտ, բնօրինակը կստանա ու կներկայացնի՝ ուղղակի անհեթեթություն է: Մասնավորապես,
ա/ նախ Ս. Համբարձումյանը նման գումար չի ունեցել, եթե ունեցել է, ապա գոնե իր բանկային հաշվից քաղվածք թող ներկայացնի 8 մլն ԱՄՆ դոլար գումարի առկայության մասին.
բ/  Ս. Համբարձումյանը տիկին Դիլանյանին նման գումար չի փոխանցել.
գ/ Ս. Համբարձումյանը 2008թ. փետրվարի սկզբին գտնվել է Հայաստանում և եթե անգամ կանխիկ ունեցել է 8 մլն ԱՄՆ դոլար և դա պետք է, որպես կաշառք փոխանցվեր հայաստանում գտնվող իր նշած անձին, ապա ինչ տրամաբանությամբ է այդ գումարը փոխանցվել ԱՄԷ, այնուհետև փոխանցվել կամ բերվել Հայաստան, ինչու այդ գումարը իր ցուցմունքներում նշված մնացած 6 մլն ԱՄՆ դոլարի և 1 մլրդ դրամի նման առձեռն չի տրվել Հայաստանում: Որտեղ է տրամաբանությունը:
«Կաշառքի գործի» վարույթը կասեցվել է երկու անգամ և ինքն անտեղյակ է եղել այդ մասին, «կաշառքի գործ»-ով քննիչը փոխվել է:
Բացահայտ սուտ է: Մասնավորապես,
ա/ նախ այդ գործով քննիչը մշտապես եղել է իր կողմից նշված Դ. Կոստանդյանը, ով 3 անգամ գործն իր վարույթ է ընդունել և քննություն իրականացրել:
բ/ Այդ գործով քննիչի 06.02.2017թ. որոշմամբ գործի վարույթը ոչ թե կասեցվել է, ինչպես ինքն է սովորաբար ներկայացնում, այլ՝ կարճվել է, ինչի մասին իր հարցազրույցներից մեկում ուղղակի հայտնեց, բայց երևի թե այդպիսով շեղվեց իր սովորական տեքստից:
Ս. Համբարձումյանը ներկայացնում է, որ գործն, իբր, կասեցված է, որպեսզի տպավորություն ստեղծի, որ երբևէ գործի ավարտ՝ կարճման որոշում չի եղել, դրա մասին տեղյակ չէ:
Ս.Համբարձումյանը տիրապետում է գործի կասեցման և կարճման առանձնահատկություններին: Մասնավորապես, Ս.Համբարձումյանը ՀՀ գլխավոր դատախազին բողոք է ներկայացրել գործի վարույթը կարճելու մասին քննիչի 06.02.2017թ. որոշման դեմ: Այդ բողոքը մերժվել է: Ս. Համբարձումյանը դատական պաշտպանության իրավունքից չի օգտվել՝ դատարան բողոք չի ներկայացրել:
գ/ 28.11.2017 թ. ՀՀ գլխավոր դատախազությանում որոշում է կայացվել նոր երևան եկած հանգամանքների հետևանքով վարույթ հարուցելու մասին՝ այն հիմնավորմամբ, որ ստացվել են նախաքննության ընթացքում քննիչի կողմից ՄԱԷ-ի իշխանություններին կատարված հարցման պատասխանները: ՀՔԾ-ում ավագ քննիչ Դ. Կոստանդյանը կրկին քննություն է իրականացրել և հարցաքննվել են Վ.Մարտիրոսյանը, Գ.Կարապետյանը և այլն:
Ամբողջական հոդվածը կարող եք կարդալ այստեղ
Կայքում տեղ գտած մտքերն ու տեսակետները հեղինակի սեփականությունն են և կարող են չհամընկնել BlogNews.am-ի խմբագրության տեսակետների հետ:
Տեսաֆիլմի պրեմիերա․ 44օրյա պատերազմ վավերագրողները. Զինուժ
19:42 , 27 սեպտեմբեր
Կտրուկ շրջադարձ՝ նախկին արտգործնախարարի կյանքում
Armenian info visibility 4337
Ադրբեջանական սադրանքի հետևանքով հայկական կողմն ունի 3 զոհ․ ՊՆ
ՀԱՊԿ-ի մասին մի կարևոր միֆ էլ ցրվեց
Armenian info visibility 2545
Ալեն Սիմոնյանը՝ Լեւոն Տեր–Պետրոսյանի ու Ռոբերտ Քոչարյանի վերջին հայտարարությունների ...
Սեպտեմբերի 28-ին՝ ժամը 18:00-ից սկսած, Ադրբեջանի ԶՈւ կրակ են բացել հայ-ադրբեջանական սահմանի ...
Արևմուտքում 5 օր բոլորին լղոզվեց ու եկավ, հենց նույն օրը սահմանին 3 զոհ տվեցինք
Raffi Aslanyan visibility 2037
Եթե առանց ընդդիմության էլ Նիկոլը պատրաստ է կապիտուլյացիա ստորագել, ապա ինչո՞ւ են իշխանությունները ...
Armenian info visibility 1396
«Պետք է շարունակել ամենօրյա աշխատանքով հասարակության մեջ արթուն պահել պայքարի ոգին». ...
ՀՀ 3-րդ նախագահի գրասենյակ visibility 1130
ԱԺ-ում ընթանում է Փաշինյանի և ՔՊ-ի փակ հանդիպումը (Video)
Պարոն նախագահ, Դուք հրաժարվեցիք Արցախից, որը ձեր իշխանության պատրվակն ու աղբյուրն ...
Vahe Torosyan visibility 417
«Հրապարակ». ՔՊ-ում «մանթրաժ» են ընտրությունների արդյունքներից, բացի մեկից
09:29 , 29 սեպտեմբեր
«Հրապարակ». Փաշինյան-Էրդողան հանդիպումը իրականություն կդառնա՞
09:13 , 29 սեպտեմբեր
Որ օրն իշխանությունը տեսնի, որ ելք չունի` հրաժարական կտա. ՔՊ-ական պատգամավոր
23:58 , 28 սեպտեմբեր
Ալիևը կզանգի ԱՄՆ ու կաղաչի, որ չանեն, եթե պատժամիջոցներ կիրառվեն. Էդմոն Մարուքյան
22:39 , 28 սեպտեմբեր
Դավիթ Տոնոյանը կմնա կալանքի տակ. դատարանը մերժել է նրան ազատ արձակել՝ 35 միլիոն դրամ գրավի դիմաց
20:25 , 28 սեպտեմբեր
Վեհափառի և նախկին նախագահների հետ քննարկումները հնարավորություն են տալիս մեր ժողովրդին կշռադատված լուծումներ առաջարկելու. Սերժ Սարգսյան
19:24 , 28 սեպտեմբեր
Խաղողագործները ծափերով ընդունեցին Քերոբյանին
17:46 , 28 սեպտեմբեր
Ալավերդի համայնքում ընտրությունների արդյունքներով հաղթողը չորոշվեց. ՔՊ–ական թեկնածու
16:28 , 28 սեպտեմբեր
Ի՞նչ ակնկալիք ունեն կեղտաջրի մեջ գլխիվայր թաղված կապիտուլյանտները` Եվրանեսթից
Հիմա հասկանո՞ւմ եք, թե ինչն է պատճառը, որ հանրության մի մասը դիմադրում է պատվաստմանն ու դիմակահանդեսին
Անհայրենիք տականքներ, ոնց եք խաբել այս ազնիվ ու միամիտ ազգին, ոնց եք կարողացել մարդկանց համոզել, թե դուք հայ եք
BlogNews.am-ում ներկայացված են հայտնի և սկսնակ բլոգերների, ինչպես նաև սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն խմբագրվում և չեն փոփոխվում՝ հեղինակների իրավունքները չխախտելու նկատառումներից ելնելով:
location_on Հայաստան, 0009 Երևան, Թամանյան 2, բն 12
© 2022 Blognews.am. Բոլոր իրավունքները պաշտպանված են: